NaiveNeuron/SloPal huggingface dataset:
Laurenčík, Milan, podpredseda NR SR (2022-06-14):
Ďakujem. Na vaše vystúpenie neboli faktické poznámky. Teraz v poradí, ako som ich čítal, prvýkrát strácajú poradie aj druhýkrát, pán poslanec Jozef Valocký definitívne, pán poslanec Štefan Kuffa, pán poslanec Tomáš Taraba a tak isto pán poslanec Viliam Zahorčák. Vyhlasujem teda rozpravu za skončenú a pýtam sa, či chce k rozprave zaujať stanovisko pani navrhovateľka. Nemá také želanie. Žiada si o záverečné slovo pán spravodajca? Ani pán spravodajca. Sme v zložitej situácii, pretože podľa rokovacieho poriadku by sme mali teraz pristúpiť k hlasovaniu o tomto návrhu zákona.
Žiak, Miroslav, poslanec NR SR (2020-04-07):
Rozumiem. Ďakujem.
Fecko, Martin, poslanec NR SR (2014-12-10):
Ďakujem pekne, pani podpredsedníčka. Vážené kolegyne, kolegovia, dovoľte, aby som v záverečnom slove aspoň niekoľkými vetami zhrnul vlastne filozofiu môjho predmetu novely zákona o obecnom zriadení. Nechcem, aby sa vytvárali miniobce ani stredné obce. Táto novela hovorí iba o tom, že sprísňujeme kritériá, keď sa chce niekto odčleniť, pričom ale tie kritériá musia byť také, aby to referendum, ktoré je nevyhnutné pre to odčlenenie, sa malo robiť v tej jej časti, ktorá je nespokojná, nie v celom meste. Akonáhle je to v celom meste, tvrdím, že je to nedemokratické, neetické, nespravodlivé a bránime priechodnosti demokracii v tomto zákone. Myslím si, že, ako už bolo spomínané aj kolegami, ktorí vystúpili v rozprave, alebo faktickými poznámkami, keby sa postupovalo v minulosti takýmto spôsobom aj vo svetových určitých vývojových etapách, tak mnoho národov by ani nevzniklo a nemalo by šancu vôbec sa etablovať na scéne svetového nejakého fóra. A myslím si, že práve od tých malých obcí závisí aj celé fungovanie našej Slovenskej republiky. Preto by som vás chcel požiadať, aby ste prehodnotili vo svojom svedomí a vedomí pozmeňujúci návrh, ktorý predkladám už tretíkrát v tomto pléne. A myslím si, že skvalitňujeme tú džentlmenskú demokraciu, ako to nazval pán Osuský, ktorá je typická pre Angličanov. Tak verím, že máme sa z čoho učiť. A verím, že týmto zákonom pomôžeme tým občanom, ktorí cítia krivdu, áno, cítia ju tak, že socializmus ich nejakým spôsobom k niečomu pričlenil a teraz keď sme v demokracii, nemôžu si rozhodovať sami o vlastnom území, o vlastných financiách, aby mohli demokraticky sa rozvíjať tak, ako by to zákon mal kázať. Budem veľmi rád, keď naplníme jeho de iure aj de facto, že by sa mohli občania, ktorí sú s tým nespokojní, demokratickým spôsobom takto oddeliť pri rešpektovaní všetkých zákonných ustanovení. To znamená, 3 000 obyvateľov ako minimálny počet, historicky dané katastrálne územie nezrastené s pôvodnou časťou a kapitál, ktorý bol doň vložený, tu nie je rozhodujúci, z ktorého by tá obec mala žiť. Všetky tieto podmienky nechám zachované, ešte to sprísňujem dĺžkou katastrálnej hranice a priamym spojením cestným s časťou, od ktorej sa tá časť oddeľuje, s tou veľkou časťou. Takže, vážení, chcem veriť, že ho podporíte a skvalitníme tak priechod demokracie aj v tomto zákone na našom Slovensku. Ďakujem veľmi pekne.
Zmajkovičová, Renáta, podpredsedníčka NR SR (2013-03-14):
Je všeobecný súhlas, aby sme dokončili vystúpenie? (Reakcie z pléna.) O desať minút pán poslanec nech to dokončí. Je s tým všeobecný súhlas? (Nesúhlasná reakcia pléna.)
Kollár, Boris, predseda NR SR (2023-05-18):
Prosím, prezentujme sa a hlasujeme. (Reakcie z pléna.) (Hlasovanie.) Prítomných 144 poslancov, za 95, proti 3, zdržalo sa 42, nehlasovali 4. Konštatujem, že sme schválili návrh novely zákona č. 180/2014 Z. z. o podmienkach výkonu volebného práva. Pristúpime k hlasovaniu v prvom čítaní o návrhu poslanca Suju na vydanie zákona, ktorým sa mení a dopĺňa zákona č. 39/2007 Z. z. o veterinárnej starostlivosti, je to tlač 1540, bod 91 schváleného programu. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Filipovi Kuffovi, aby hlasovanie uviedol. (Hlasovanie o návrhu poslanca Národnej rady Slovenskej republiky Miroslava Suju na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1540.)
Laurenčík, Milan, podpredseda NR SR (2020-07-15):
Pán, pán poslanec Rastislav Schlosár.
P. Paška, predseda NR SR: (2007-07-02):
(Hlasovanie.) 137 prítomných, 125 za, 12 sa zdržalo. Konštatujem, že Národná rada schválila návrh uznesenia k správe o stave ochrany osobných údajov v rokoch 2005 až 2007. Ďakujem pekne, pani poslankyňa. Teraz budeme hlasovať o návrhu uznesenia k výročnej správe o činnosti Ústavu pamäti národa za rok 2006 . Je to tlač 303. Pán predseda výboru pre ľudské práva, národnosti a postavenie žien pán poslanec László Nagy uvedie hlasovanie.
P. Hrušovský, predseda NR SR: (2005-12-15):
(Hlasovanie.) 128 prítomných, 127 za návrh, 1 sa zdržal. Návrh sme schválili. Prosím ďalší návrh.
Zmajkovičová, Renáta, podpredsedníčka NR SR (2013-10-28):
Prerušujem rokovanie o tomto bode programu. Budeme pokračovať Správou o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí za rok 2012 a návrhom programu štátnej politiky vo vzťahu k Slovákom žijúcim v zahraničí na rok 2014 . Správa vlády je uverejnená ako tlač 693 a spoločná správa výborov ako tlač 693a. Správu uvedie podpredseda vlády a minister zahraničných vecí Miroslav Lajčák. Nech sa páči opäť, pán minister.
Danko, Andrej, predseda NR SR (2020-01-21):
Prosím, prezentujme sa a hlasujeme. (Hlasovanie.) Prítomných 131 poslancov, za 71, proti 59, zdržalo sa 0 poslancov, nehlasoval 1. (Potlesk.) Konštatujem, že sme návrh neschválili. Teda Národná rada po opätovnom prerokovaní neschválila zákon vrátený pani prezidentkou. (Doznievanie potlesku.) Ešte, ešte vidím procedurálny návrh, pán Sloboda.
Linhart, Patrick, poslanec NR SR (2020-07-09):
Ďakujem za slovo. Nie je to moja téma, len niečo na zamyslenie poviem. Žil som v Írsku a boli tam zakázané, samozrejme, potraty, preto sa chodilo do Anglicka, že Írka, keď chcela, aby bol vykonaný potrat, tak išla do Anglicka, išla do inej krajiny alebo išla do Severného írska, prešla pár metrov cez hranice. Bol, stal sa taký prúšvih a naozaj to bol prúšvih, že jedna mamička mala dieťa, ktoré zomrelo v nej, teda ešte počas tehotenstva a báli sa vykonať, báli sa vykonať nejaký zákrok. Proste báli sa. Nesledovali ju, možnože nevedeli, že zomrie, a bola veľká diskusia okolo toho, ale to nie je podstatné. A umrela ona aj tá mamička. A vtedy boli veľké protesty v Írsku a ten potrat, myslím, že teraz už je akože povolený. Takže len niečo na zamyslenie. Ja nebudem hodnotiť, či je to správne, nesprávne, ale myslím si, že toto je také niečo na zamyslenie, aby sme sa nedostali do nejakej takejto situácie my potom v budúcnosti, dámy a páni. Vám pekne veľmi ďakujem.
Žiga, Peter, podpredseda NR SR (2024-06-21):
Ďakujem pekne. Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Tine Gažovičovej. Nech sa páči.
Sulík, Richard, predseda NR SR (2011-07-07):
Ďalší rečník, pán poslanec Raši sa tu nenachádza, stráca teraz už poradie „nafurt“. Pani poslankyňa Gabániová, nech sa páči.
Kuffa, Štefan, poslanec NR SR (2020-07-14):
Ono, ja to doplním. Keď som dával pozor, pán kolega, vy ste povedali, že zákony sa, v Biblii sa píše, že zákony sú pre zlých a vrahov. No to nie je pravdivý výrok. Ak by to bol pravdivý výrok, tak Mojžiš na hore Sinaj dostal pre koho, pre vrahov a zbojníkov tie zákony? Ale týkali sa aj izraelského ľudu. Nie je nič také v Biblii napísané, že je, že sú zákony len pre zlých a vrahov. Čo sa týka toho samotného návrhu zákona. Nedá sa mi nepovedať to, že evokuje vo mne naozaj totalitárny návrh zákona. Zdvíha sa tu nielen pomyselná, ale aj reálna železná opona. Tak jak sme kedysi nemohli cestovať, respektíve boli veľké obmedzenia s cestovaním do zahraničia, je to znova aj teraz. Sledovať ľudí, musíš sa nahlásiť alebo si sa nenahlásil, sused ťa udá, dostaneš pokutu, vieš, 5-tisíc eura. To je čo? Však to je zastrašovanie ľudí, 5-tisíc eur. Tu jak to bolo spomenuté, že hodnota ľudského života 5-tisíc eura. Sme minulý týždeň tu mali návrh zákona na ochranu života. Nenarodené deti akú majú hodnotu? Pán kolega, akú majú hodnotu? Pán minister, akú majú hodnotu? Nula, nič. Nič, ničím nie sú chránení, ani len päť eurami, nie 5-tisíc eura. A sa tu budeme rozplývať, lebo musíme my chrániť ľudí a kdečo všetko. Je to predovšetkým na samotných aj ľuďoch. Chceš nosiť rúško, chceš sa chrániť, tak ho nos. A keď si myslíš, že teba sa ten koronavírus nechytí, no tak ho nebudeš nosiť a zomrieš na neho. Je to aj tvoje slobodné rozhodnutie. Tuná kolegovia liberáli, keď sa v iných veciach rozplývajú a nechávajú to na dobrovoľnosti, odrazu jakí sme zásadoví a päťtisíceurovými pokutami sa tuná oháňame. Nedá sa s tým súhlasiť. Je to novodobá totalita. Zdvíha sa železná opona, my sme tak niekedy nemohli cestovať do zahraničia. Znova je tomu tak, sú tu samé obmedzenia, je to celé zlé.
Bugár, Béla, podpredseda NR SR (2017-12-06):
Nech sa páči, prezentujme sa, hlasujme o týchto bodoch zo spoločnej správy, vyňaté na osobitné hlasovanie, s odporúčaním gestorského výboru schváliť. (Hlasovanie.) Prítomných 130 poslancov, za 78, proti 30, zdržalo sa 22 poslancov. Tieto body sme schválili. Nech sa páči.
Jurinová, Erika, podpredsedníčka NR SR (2012-07-02):
Ďakujem pekne. S faktickými poznámkami sa prihlásili štyria páni poslanci: Nicholsonová, Mihál, Pollák, Hraško, Hlina. Piati. Uzatváram možnosť prihlásiť sa. Nech sa páči, pani poslankyňa. Už ste tam. Takže nech sa páči, Lucia Nicholsonová.
Figeľ, Ján, podpredseda NR SR (2015-11-13):
Ďalším... Chcete reagovať, pán Hrušovský, pán kolega? Nie. Ďakujem pekne. Ďalším a posledným rečníkom v rozprave je Daniel Lipšic. Nech sa páči, pán kolega.
P. Hrušovský, predseda NR SR: (2002-11-14):
Poprosím teraz pána ministra Zajaca, aby odpovedal na otázku, ktorú položil pán poslanec Hrdlička a ktorý sa vás pýta: „Nemieni vláda SR udeliť zdravotným sestrám generálnu výnimku zo vzdelania?“ Nech sa páči, môžete odpovedať.
Kuriak, Milan, poslanec NR SR (2023-03-22):
Ďakujem za slovo. Časť mojej faktickej bude naväzovať aj na predchádzajúcu, lebo kvôli časovému limitu som nestihol dopovedať. Marián, vrátim sa k tomu, že naozaj hlavne ty a vy zo strany SaS, prosím ťa, buďte solidárni v týchto ťažkých časoch. Ako som na konci mojej faktickej povedal, že keď vidím na výboroch, aj na finančnom, kde si aj ty, ale aj na hospodárskom a keď vidím niektorých tých zástupcov bohatých firiem, naozaj nadmerne bohatých firiem, keď vidím, ako sa mrvia na stoličkách, ako prekrúcajú očami, keď je téma o solidárnosti, tak je mi z toho naozaj zle. Nemám z toho dobrý pocit a hlavne nemám dobrý pocit, keď ty si na, na tej ich strane, že nie si na strane ľudí, tak ako tu kolega Peter Kremský, ja, ja mu touto cestou ďakujem a obdivujem ho za jeho guráž, vytrvalosť, riešite tu veľmi ťažké a citlivé témy. Nie je jednoduché sa smelo a s odvahou postaviť pred bohatých ľudí a povedať im a žiadať od nich solidaritu. Preto si, aj preto si môjho kolegu vážim, lebo naozaj, ja priznám, ja by som takú guráž nemal. A len sčasti viem, že čo všetko ho to stojí, hej, ale naozaj je to, je to človek, ktorý pozerá na ľudí na bežných občanov, nie na zbohatlíkov. A keď táto kríza pominie, verím tomu, že tomu aj tá nešťastná vojna, že skončí čo najskôr, aj energetická kríza a všetky tie ťažkosti, ktoré s tým súvisia, zase budú, tie bohaté firmy zase sa budú topiť v ziskoch, zase budú mať naozaj aj pomoc od štátu, tak ako to bolo doteraz. Nikto im nebude siahať len teraz, prosím ťa, Marián, si zástupca strany, ktorá má v názve solidarita, tak, prosím ťa, buď solidárny a naozaj pomôžme tým ľuďom a nie ty dookola naozaj stále len obhajuješ tých bohatých ľudí. Pomo... (Prerušenie vystúpenia časomerom.)
Slyško, Peter, poslanec NR SR (2023-12-07):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v termíne ihneď. Prosím, dajte hlasovať.
Vášáryová, Magdaléna, poslankyňa NR SR (2013-12-12):
Vážený pán predseda, na základe zhody všetkých poslaneckých klubov Národnej rady Slovenskej republiky vás žiadam, aby ste krátko zvolali po tomto hlasovaní grémium predsedov všetkých poslaneckých klubov, aby sa, aby odsúhlasili text Vyhlásenia Národnej rady Slovenskej republiky k situácii v Ukrajine tak, aby sa to mohlo dostať do programu, aby sme o tom mohli hlasovať. Text majú všetky kluby k dispozícii. Ďakujem.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 125 poslancov, za 109, zdržalo sa 16. Konštatujem, že sme schválili vládny návrh zákona o poskytovaní dotácií v pôsobení ministerstva pôdohospodárstva a rozvoja vidieka. Nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady na odvolanie výhrady Slovenskej republiky v čl. 7 ods. 2 písm. c) Dohovoru Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu. Je to tlač 1300, pardon, 1739. Spoločným spravodajcom je predseda výboru pre financie a rozpočet poslanec Marián Viskupič, prosím ho, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky na odvolanie výhrady Slovenskej republiky k článku 7 ods. 2 písm. c) Dohovoru Rady Európy o praní špinavých peňazí, vyhľadávaní, zaistení a konfiškácii ziskov z trestnej činnosti a o financovaní terorizmu , tlač 1739.)
Pčolinský, Peter, podpredseda NR SR (2022-10-19):
Ďakujem pekne. Teraz dávam slovo spravodajcovi, ktorého určil navrhnutý gestorský výbor pre sociálne veci, predsedovi tohto výboru pánovi poslancovi Vladimírovi Ledeckému.
Kollár, Jozef, poslanec NR SR (2010-09-08):
Vážený pán predsedajúci, vážený pán viceguvernér Národnej banky Slovenska, dámy a páni, dovoľte mi, aby som vám predniesol správu Výboru Národnej rady Slovenskej republiky pre financie a rozpočet o výsledku prerokovania Správy o stave a vývoji finančného trhu za rok 2009 (tlač 19). Správu o stave a vývoji finančného trhu za rok 2009 pridelil predseda Národnej rady Slovenskej republiky na prerokovanie výboru pre financie a rozpočet do 3. septembra 2010 a zároveň určil tento výbor ako gestorský výbor. Výsledok prerokovania vo výbore: V súlade s rozhodnutím predsedu Národnej rady Slovenskej republiky z 12. júla 2010 č. 11 výbor prerokoval Správu o stave a vývoji finančného trhu na rok 2009 a prijal k nej uznesenie č. 12 zo dňa 2. septembra 2010. Uvedený výbor predloženú správu zároveň zobral na vedomie a odporučil Národnej rade Slovenskej republiky Správu o stave a vývoji finančného trhu za rok 2009 rovnako vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil túto správu uznesením č. 25 zo dňa 7. septembra tohto roku a určil poslanca Kollára za spravodajcu výboru. Zároveň odporučil Národnej rade vysloviť súhlas, aby viceguvernér Národnej banky Slovenska pán Ostrožlík správu uviedol a mohol vystúpiť v rozprave na schôdzi Národnej rady Slovenskej republiky. Prosím predsedajúceho, aby otvoril rozpravu k tomuto bodu. Ďakujem.
Blanár, Juraj, podpredseda NR SR (2021-05-12):
Pán poslanec Eduard Kočiš.
Grendel, Gábor, podpredseda NR SR (2020-09-29):
Chcete predniesť pozmeňujúci návrh? Áno, samozrejme.	Takže pokračujete v rozprave. (Reakcia rečníčky.) V poriadku. Tak faktické poznámky potom po prednesení vášho pozmeňujúce ná... pozmeňujúceho návrhu.
Danko, Andrej, predseda NR SR (2019-12-05):
Vážené panie poslankyne, vážení páni poslanci, v zmysle § 23 ods. 6 som určil 15-minútovú prestávku. Chcem povedať, že v zmysle rokovacieho poriadku ako predsedajúci mám možnosť určiť ďalší termín o hlasovaní, v prípade, že by to nebolo úspešné v najbližšom termíne, ktorý určím, a verte, že by som rád určil Silvester, tak následne to bude bodom riadnej schôdze Národnej rady Slovenskej republiky. (Potlesk.) Takže chcem vás poprosiť, aby sme sa, aby sme sa prezentovali a hlasovali. Prosím, prezentujme sa a hlasujme. (Hlasovanie. Prítomných 70 poslancov, za 55, proti nikto, zdržalo sa 10, nehlasovalo 5. Ruch a potlesk v sále.) Vážení, pozrite sa, vážení páni poslanci, vážené pani poslankyne, Národná rada nie je schopná uznášania, uznášať sa a chcem vás poprosiť, teda v zmysle rokovacieho poriadku určujem termín na ďalšie hlasovanie 19.15. V prípade, že by nebola uznášaniaschopná 19.15, bude tento bod zaradený do riadnej schôdze Národnej rady Slovenskej republiky. V prípade, že by bola ešte zvolaná alebo by sa konala. Takže 19.15 pokračujeme hlasovaním. (Prestávka.) (Po prestávke, zaznievanie gongu.)
Zmajkovičová, Renáta, podpredsedníčka NR SR (2013-05-30):
Otváram teraz ústnu rozpravu. Pýtam sa, kto sa chce prihlásiť do rozpravy ústne? Pán poslanec Simon, Matovič. Uzatváram možnosť prihlásiť sa do ústnej rozpravy. Nech sa páči, pán poslanec Simon.
Kažimír, Peter, minister financií SR (2017-09-05):
Ďakujem veľmi pekne. V tomto návrhu zákona v zásade implementujeme Smernicu Európskeho parlamentu a Rady o platobných službách na vnútornom trhu, ktorého cieľom je prispieť k vytvoreniu harmonizovaného trhu elektronických platieb v rámci celej Európskej únie. Pokračovanie harmonizácie je čoraz dôležitejšie najmä v nadväznosti na dynamický nárast objemu využívania elektronických služieb, nárast využívania mobilných platieb, ako aj rozšírenie okruhu platobných služieb a ich nové druhy, v dôsledku čoho sa neustále zvyšuje úroveň digitalizácie v oblasti poskytovania platobných služieb. Uvedené bude mať za následok posilnenie transparentnosti a možnosti rýchlejšieho prijímania inovácií v oblasti platobných služieb, čo by malo prispieť k účinnému a efektívnemu trhu s platbami, a to na strane poskytovateľov a používateľov. Bez preháňania hovoríme o technologickej revolúcii v spravovaní účtov našich občanov prostredníctvom rôznych mobilných aplikácií, ale aj vstupom nových subjektov na trh. Zavedenie týchto nových bezpečnostných opatrení by malo prispieť aj k zmierňovaniu rizík v oblasti bezpečnostných platieb a zabezpečiť nediskriminačné podmienky pre poskytovateľov platobných služieb, vrátane možnosti vstupu nových hráčov na trh týchto služieb za účelom vytvorenia zdravého konkurenčného prostredia. Ďakujem.
Figeľ, Ján, podpredseda NR SR (2013-10-16):
Ďakujem pekne. Otváram rozpravu o tomto bode programu. Nedostal som žiadnu písomnú prihlášku do rozpravy, ústne, nech sa páči, prihlásiť sa do rozpravy. Nikto sa nehlási do rozpravy. Vyhlasujem rozpravu za skončenú. Netreba sa vyjadriť, predpokladám. (Reakcia navrhovateľa.) Ďakujem. Prerušujem rokovanie o tomto bode programu. Budeme pokračovať druhým čítaním o návrhu na vyslovenie súhlasu Národnej rady Slovenskej republiky s Dodatkovým protokolom k Dohovoru o prepravnej zmluve v medzinárodnej cestnej nákladnej doprave (CMR) týkajúceho sa elektronického nákladného listu . Návrh vlády má tlač 702 a správa výborov má tlač 702a. Nech sa páči, pán minister, máte slovo.
Jurinová, Erika, podpredsedníčka NR SR (2013-04-16):
Pán poslanec Csicsai.
Kollár, Boris, predseda NR SR (2021-11-10):
(Zaznievanie gongu.) Vážené kolegyne, vážení kolegovia, chcem vás informovať o záveroch grémia. Dohodli sme sa navzájom naprieč celým politickým spektrom, že si nebudeme robiť problémy pri predkladaní a čítaní týchto pozmeňujúcich návrhov pri drobnej chybe, keď človek urobí chybu, sa, pri čítaní, keď je niektorý návrh dlhý, aj jeden a pol hodiny sa to tuná číta a človek sa zabrepce, aby sme ho nútili, aby znova to prečítal znova, tak nebudeme takéto veci robiť, preto lebo je to na webe, je to zavesené, text od slova do slova, v prípade, že si to niekto všimne, treba pána poslanca upozorniť a on prečíta ešte raz tú jednu vetu, kde urobil chybu, ale nie, aby sme tuná hodinu a pol zase čítali a počúvali, či sa náhodou zase nepomýli v š, č, bodka, čiarka, úvodzovky. Veď je to úplne nezmyselné. Na tomto sme sa dohodli, že si toto nebudeme robiť navzájom. Chcem poďakovať opozícii, bola veľmi konštruktívna. My sme mali problém len vo vlastnej koalícii v tomto prípade. Takže chcem poďakovať opozícii, že naozaj v tomto vyšla v ústrety a bola konštruktívnou časťou tohto grémia. Tak na tomto sme sa dohodli. A dohodli sme sa aj na tom, že zaradíme, zajtra bude, zákon nám dáva vláda v skrátenom legislatívnom konaní, za chvíľu ho prečítam, ale že bude prerokovaný ráno o deviatej a že posunieme ho do druhého čítania, na obed budú výbory a potom, že bude sa o deň neskôr rokovať, aby tam sme dodržali tú, dodržali, a hlasovať, samozrejme, tú 24-hodinovú lehotu, ktorú sme sa dohodli, ktorú chcela aj opozícia, ale aj strana SaS. Na tom sme sa dohodli, a preto to neprerokujeme v jednom dni, ale sa to posúva až do piatku. Takže toto je záver terajšieho grémia. Teraz pristúpime k hlasovaniu. Vážené pani poslankyne, vážení páni poslanci, pokračujeme v prerušenom rokovaní. Chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19, tlač 789, ako aj vládny návrh zákona pod tlačou 790. Preto v mene troch poslaneckých klubov – OĽANO, SME RODINA, SaS – podávam návrh na zaradenie týchto nových bodov do 48. schôdze. Navrhujem, aby sme návrh vlády prerokovali zajtra, teda 11. novembra ´21, o deviatej hodine ráno a následne by sme hlasovali. Ak Národná rada rozhodne o skrátenom legislatívnom konaní, navrhujem, aby sme bezprostredne pristúpili k prvému čítaniu a následne po prerokovaní k hlasovaniu. Je všeobecný súhlas? (Nesúhlasná reakcia pléna.) Nie. Nebol všeobecný súhlas, dávam o tomto hlasovať. Prosím, prezentujme sa a hlasujeme. (Hlasovanie.) Prítomných 131 poslancov, za 85, proti 43, zdržali sa 3. Konštatujem, že sme zaradili tieto nové body do programu 48. schôdze a určili sme termín ich prerokovania. Predtým tu máme ešte dva procedurálne návrhy, pani poslankyňa Zemanová a pán poslanec Šimko. Nech sa páči... (reakcia z pléna) a tretí. Pani poslankyňa Zemanová, nech sa páči, máte slovo.
Baláž, Vladimír, poslanec NR SR (2018-12-04):
Gestorský výbor odporučil neschváliť body 9, 45, 60 a 62, ale keďže sme schválili bod 8 zo spoločnej správy, nie je možné hlasovať v bode 9, podobne 44, nie je možnosť hlasovať o 45, 59, nie je možné hlasovať o 60 a 61, nie je možné hlasovať o 62. Tým sme vyčerpali všetky body zo spoločnej správy a môžme pristúpiť k hlasovaniu o pozmeňujúcom návrhu, ktorý som podal v rozprave.
Kiššová, Jana, poslankyňa NR SR (2010-10-22):
Ďakujem pekne za slovo. Vážený pán predsedajúci, vážené dámy, vážení páni, dovoľte mi predniesť správu z Výboru Národnej rady Slovenskej republiky pre kultúru a médiá o výsledku prerokovania návrhu na odvolanie troch členov Rozhlasovej rady. Máte to všetci k dispozícii ako tlač 78. Vzhľadom na to, že na 5. schôdzi Národnej rady Slovenskej republiky bol bod „Návrh na odvolanie troch členov Rozhlasovej rady“ odložený, predseda Národnej rady ho zaradil podľa § 24 ods. 8 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov do programu 7. schôdze Národnej rady Slovenskej republiky so začiatkom 12. októbra 2010. Svojím rozhodnutím č. 118 z 30. septembra 2010 žiada Výbor Národnej rady Slovenskej republiky pre kultúru a médiá, aby predložil návrh na odvolanie troch členov Rozhlasovej rady na rokovanie Národnej rady Slovenskej republiky. Ide o členov Rozhlasovej rady Alexandra Koreňa, Stanislava Hábera a Evy Jaššovej. Národná rada Slovenskej republiky podľa § 9 ods. 2 zákona č. 619/2003 Z. z. o Slovenskom rozhlase v znení neskorších predpisov zvolila za členov Rozhlasovej rady: Alexandra Koreňa uznesením č. 2118 z 3. februára 2006 na funkčné obdobie od 1. marca 2006 do 29. februára 2012,	Stanislava Hábera uznesením č. 2016 z 3. marca 2010 na funkčné obdobie od 29. apríla 2010 do 28. apríla 2016, a Evu Jaššovú uznesením č. 716 z 1. februára 2008 na funkčné obdobie od 1. marca 2008 do 28. februára 2014.	Menovaní členovia Rozhlasovej rady konali v rozpore s § 10 ods. 4 zákona č. 619/2003 Z. z. o Slovenskom rozhlase v znení neskorších predpisov počas volebnej kampane do Národnej rady Slovenskej republiky v roku 2010. Na kandidátnej listine č. 8 v zozname zaregistrovaných kandidátov do Národnej rady Slovenskej republiky v roku 2010 sú členovia Rozhlasovej rady Alexander Koreň pod č. 32 a Stanislav Háber pod č. 49, na kandidátnej listine č. 10 je členka Rozhlasovej rady Eva Jaššová pod č. 68. Tieto sú priložené ako prílohy k tlači. Výbor Národnej rady Slovenskej republiky pre kultúru a médiá podľa § 12 ods. 2 zákona č. 619/2003 Z. z. o Slovenskom rozhlase v znení neskorších predpisov odporúča Národnej rade Slovenskej republiky odvolať tajným hlasovaním členov Rozhlasovej rady Alexandra Koreňa, Stanislava Hábera a Evu Jaššovú. Návrh na odvolanie troch členov Rozhlasovej rady bol schválený uznesením Výboru Národnej rady Slovenskej republiky pre kultúru a médiá č. 25 zo 7. septembra 2010, je to ako príloha č. 3 a predmetná správa o prerokovaní v zmysle rozhodnutia predsedu Národnej rady Slovenskej republiky č. 118 bola schválená uznesením výboru č. 31 z 5. októbra 2010, to je ako príloha 4. Návrh na uznesenie máte všetci k dispozícii, dovoľte mi ho prečítať. Národná rada Slovenskej republiky podľa § 12 ods. 2 zákona č. 619/2003 Z. z. o Slovenskom rozhlase v znení neskorších predpisov odvolala z funkcie členov Rozhlasovej rady Alexandra Koreňa, Stanislava Hábera, Evu Jaššovú. Ďakujem pekne, pán predsedajúci, otvorte, prosím, rozpravu k tomuto bodu.
Bublavý, Dušan, poslanec NR SR (2011-07-07):
Musím konštatovať, že skutočne pán poslanec Paška mal pravdu, že vo štvrtok 7. júla o 17.00 hod. mala byť zahájená po hlasovaní mimoriadna 21. schôdza. Prečo to tak nebolo, si musia vstúpiť do svedomia tí, čo viedli túto dnešnú schôdzu. Prečo sa potom narýchlo musel bez možnosti prerokovania vo výboroch predkladať zákon o cestnej premávke? Prečo, aby to bolo narýchlo a mohli by sme možno ublížiť veľa či už mladistvým, alebo aj iným našim spoluobčanom? Prečo to tak narýchlo muselo byť a zdehonestovali sme Národnú radu a vážnosť Národnej rady? Pýtam sa – prečo?
K. Tóthová, poslankyňa: (2009-10-23):
Možno poviete, že áno, to sú voľné reči, hovoríme o tom všetci. Ale chcem povedať, že ma to ozaj mrzí. Ja považujem tento legislatívny návrh za dobrý návrh a že skutočne nie je to z mojej strany len absolútna formalita. Dovolím si pripomenúť, že na Právnickej fakulte Univerzity Komenského v Bratislave som to bola ja, ktorá som presadila samostatnú výučbu práva životného prostredia, aj prvé učebné texty boli vypracované pod mojím vedením. A oboznámila som sa s mnohými materiálmi o životnom prostredí a dovolím si povedať, že niektoré kroky, ktoré... (Prerušenie vystúpenia časomerom.)
P. Paška, predseda NR SR: (2009-06-30):
(Hlasovanie.) 104 prítomných, 101 za, 2 proti, 1 nehlasoval. Návrh uznesenia sme schválili. Vážené pani poslankyne, páni poslanci, kolegyne, kolegovia, program 39. schôdze Národnej rady sa naplnil. Chcem sa vám poďakovať za spoluprácu nielen počas tejto schôdze, ale počas celého prvého polroka 2009, zaželať vám pekné leto, prázdniny. Chcem ešte raz zaželať zvoleným europoslankyniam a europoslancom, ktorí sú dnes s nami na rokovaní ostatný raz, aby sa im darilo v Európskom parlamente, kde nastúpia 14. júla. Možno trošku neskôr, ale o to úprimnejšie chcem zaželať všetkým Petrom a Pavlom  k včerajšiemu veľkému sviatku a teším sa na spoluprácu opäť po lete. Všetko dobré, dovidenia. (Potlesk.) (Rokovanie 39. schôdze NR SR sa skončilo o 17.04 hodine.)
Muňko, Dušan, poslanec NR SR (2015-05-12):
Pán poslanec, musím vás trošku opraviť, samozrejmá vec, výber bol vyšší a transfer bol, ako ste povedali, transfer bol 900 mil. upravený potom a z toho bolo tak, ako ste povedali 450 mil. do II. piliera. Treba povedať, že hneď pri zostavení alebo pri zákone 461 boli jednotlivé piliere, resp. dôchodkové fondy zle nastavené, či dôchodkový, či ostatné fondy. Preto sa z týchto fondov presúva do dôchodkového fondu. Hovorili ste tu veci, pokiaľ sa týkali, aký model je anglický, švédsky alebo, nedá sa zrovnávať slovenský model, ktorý je postavený úplne zle. Štyristo šesťdesiat jednička je štyridsať trojka zákon, pretože v Anglicku vychádza dôchodkový systém z ekonomiky a samozrejmá vec, sa tým sa aj vyčleňujú finančné prostriedky na I. pilier, čiže z toho I. piliera ostatné prakticky vyšetria. Ale anglický II. pilier tiež prepadol a Angličania museli dorovnávať. Treba povedať, tie prostriedky, ktoré boli posunuté do II. piliera, vieme dneska zanalyzovať, koľko Sociálna poisťovňa postúpila do šiestich správcovských spoločností a aký je výnos v tých jednotlivých správcovských spoločnostiach. Čo je na konzervatívnom fonde a čo je na indexovom fonde, alebo čo bolo predtým na rastových alebo podielových fondoch. Vieme aj posúdiť, vieme a máme zanalyzované, aké boli poplatky a v akom časovom období mali jednotlivé správcovské spoločnosti z hľadiska ich, percent koľko dostali. To je jeden holý fakt. Ale treba povedať, že... (Prerušenie vystúpenia časomerom.)
Hrušovský, Pavol, podpredseda NR SR (2010-10-21):
Hlasujeme, páni poslanci, o návrhu, vládny návrh zákona o dráhach schváliť. (Hlasovanie.) 144 prítomných, 78 za, 32 proti, 34 sa zdržalo. Konštatujem, že Národná rada Slovenskej republiky vládny návrh zákona o dráhach a o zmene a doplnení niektorých zákonov schválila . Pán poslanec Kaliňák.
Pčolinský, Peter, poslanec NR SR (2019-10-18):
No, podrobiť analýzam, dobre. Ale napríklad ja som mal tam pripomienku ten ostnatý drôt. No, čo budeme robiť rozbor ostatného drôtu, napríklad? Ja v tom nevidím problém, aby sa to posunulo do druhého čítania. V utorok sa to posunie, máme potom nejaké dva-tri týždne na to, aby sme si sadli a riešili to. Ale tá diskusia vyzerá tak, že pôjdem za Antošovou, sadnem si s ňou a poviem jej, Evi, mám také a také pripomienky k tomu. Viete to legislatívne nejako ošetriť? Povie mi určite, že áno. Určite prídu s nejakým pozmeňovákom, určite to vyriešia. Čiže diskusia aká, že čo, zvoláme okrúhly stôl alebo usporadúvame, ja neviem, nejakú konferenciu? Neviem. To sú podľa mňa len také, také všeobecné žvásty, ktoré sa používajú, že treba odbornú diskusiu. Keď niečo nechcem podporiť, tak väčšinou ten argument je, že vyžaduje si to odbornú diskusiu, lebo toto ja počúvam štyri roky v parlamente aj zo strany kolegov z SNS, SMER-u, MOST-u, keď nechceli niečo podporiť, tak argument bol, že vyžaduje si to odbornú diskusiu. No choďte niekde! Povedzme si to rovno. Čiže, ale v tomto prípade ja hovorím to isté, my to chceme podporiť, podporíme to v prvom čítaní. Odbornú diskusiu si to nevyžaduje, stačí na to zdravý sedliacky rozum. Však nikto z vás tu nemá IQ pod 100, aspoň dúfam, neviem. Síce niektorých, no, dobre, nie sú tu. Ale myslím, že zdravým sedliackym rozumom vieme vyriešiť tieto veci, ktoré sú bežné zo života. Čiže sadnime si, urobme pozmeňovák, dohodnime sa na ňom. Ak je vec dobrá, podporíme ju. A ja úplne kašlem na to, že to predkladá Antošová, SNS alebo ktokoľvek iný. Ak to pomôže niečomu, tak to urobme, len vyriešme tie drobné veci, s ktorými ja osobne mám problém, ktoré som pomenoval lex Punťo.
Jarjabek, Dušan, poslanec NR SR (2013-10-23):
Ja nezvyšujem hlas, ja sa nehádam, ja len konštatujem, že v tejto chvíli je tá situácia, ktorú vyvolala pani podpredsedníčka tak zamotaná, že je porušený rokovací poriadok. Ja neviem, na koho mám reagovať. (Výkriky v sále.) Buďte taký láskavý, pán Hraško, a nevykrikujte. Už dávno vás pani predsedajúca mala osloviť v tom zmysle, že nemáte čo vykrikovať. Ja by som sa chcel vrátiť ale k meritu veci. Buďte takí láskaví, páni, „vráťte sa k tomuto zákonu,“ citujem, tých bláznov, invektív, zbabelcov, bezcharakterných bláznov a tak ďalej a tak ďalej, si myslím, toho už tuná bolo dosť. Mám na mysli jednu vetu, že pani predsedajúca by mala povedať, že, páni, dosť, začnite sa baviť normálne o zákone. Ale vy, pani predsedajúca, nezvládavate túto schôdzu. Ďakujem za pozornosť.
Ivan, Miroslav, poslanec NR SR (2016-12-06):
Ďakujem. Najprv v skratke by som chcel vyjadriť akúsi spokojnosť, že ste si osvojili to, čo som hovoril ešte pred pár mesiacmi, keď som povedal, že tá definícia „je možné použiť“ nie je presná, bol som tu vtedy napomínaný, že právnici to majú ošetrené, tak ako kolega hovoril, a dnes sa to teda precizuje a má sa použiť „sa použije“. No ale chcem sa vrátiť k bodom 13 až 15. A tu v odôvodnení predkladateľ píše: „Navrhuje sa zaviesť odpočítateľná položka v rozlohe 60 m2, ktorou sa zníži výmera podlahovej plochy jednoúčelovej stavby alebo v prípade viacúčelových stavieb výmera podlahovej plochy s najväčším podielom o tých 60 m2.“ Teda jedná sa tu o nejakú kvázi odpočítateľnú položku, čo sa týka poplatku, ak tomu dobre rozumiem. A nazývate to univerzálnou spravodlivosťou. Takže to znamená, že keď niekto stavia rodinný dom so 150 m2, tak jemu sa odpočíta 60 m2 a teda bude platiť z 90 a keď niekto stavia bytový dom, kde je povedzme 10 000 m2 bytovej plochy, tak jemu sa tiež odpočíta 60 m2? Dobre tomu rozumiem? Lebo ak áno, tak potom to nie je univerzálna spravodlivosť, ale to je progresívna spravodlivosť, tak ako, alebo skôr nespravodlivosť, tak ako tá daňová. Ďakujem.
V. Veteška, podpredseda NR SR: (2007-05-10):
Pýtam sa, kto sa hlási ústne do rozpravy k tomuto návrhu zákona. Nikto sa nehlási. Vyhlasujem rozpravu za skončenú. Prerušujem rokovanie o tomto bode programu. Teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení zákona č. 611/2005 Z. z. Vládny návrh ste dostali ako tlač 258. Návrh na jeho pridelenie na prerokovanie výborom máte v rozhodnutí č. 259. Opäť prosím ministra financií pána Počiatka, aby vládny návrh zákona uviedol.
Bugár, Béla, podpredseda NR SR (2017-09-08):
Ospravedlňujem sa, nemal som komentovať.
P. Hrušovský, predseda NR SR: (2004-12-02):
(Hlasovanie.) 138 prítomných, 73 za, 2 proti, 62 sa zdržalo, 1 nehlasoval. Návrh pani poslankyne Angyalovej sme schválili. Prosím ďalší návrh.
Laurenčík, Milan, podpredseda NR SR (2021-05-12):
Ďakujem. Chce zaujať stanovisko aj pán spravodajca? Chce, nech sa páči.
Hrnčiar, Andrej, podpredseda NR SR (2016-11-28):
Ďakujem, končím možnosť nahlásiť sa s faktickými poznámkami. Na vystúpenie pána ministra sú dve faktické poznámky. Nech sa páči, pán poslanec Mihál.
Blanár, Juraj, podpredseda NR SR (2020-12-02):
Ďakujem, pani spravodajkyňa. Takže týmto prerušujem rokovanie o tomto bode programu. A pristúpime, vážené panie poslankyne, páni poslanci, k druhému čítaniu o vládnom návrhu zákona o štátnom rozpočte na rok 2021. Ale ešte predtým je tu procedurálny návrh. Pán poslanec Robert Fico, nech sa páči.
Blanár, Juraj, podpredseda NR SR (2022-05-24):
Pani poslankyňa Romana Tabák.
Blanár, Juraj, podpredseda NR SR (2021-12-01):
Ďakujem, pani spravodajkyňa. Otváram všeobecnú rozpravu. Písomnú prihlášku som neobdržal. Dávam teraz možnosť ústne sa prihlásiť do rozpravy. Kto má záujem? Ak nie, vyhlasujem všeobecnú rozpravu za skončenú. Chcem sa spýtať pána navrhovateľa, či má záujem o záverečné slovo. Pani spravodajkyňa? Nie. Ďakujem. Prerušujem rokovanie o tomto bode programu. Môžeme pristúpiť k druhému čítaniu o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , pod parlamentnou tlačou 704. Informácia výborov má tlač 704a. Udeľujem teraz slovo pánovi ministrovi zdravotníctva Vladimírovi Lengvarskému, aby vládny návrh zákona odôvodnil. Nech sa páči, pán minister, máte slovo.
Bugár, Béla, podpredseda NR SR (2011-09-14):
Pán poslanec, ale môžte reagovať na pána ministra zahraničných vecí, ktorý toto nespomínal.
Šutaj, Eštok, Matúš, poslanec NR SR (2021-12-01):
Pán predseda, prosím, aby ste dali hlasovať o tom, že Národná rada prerokuje tento návrh zákona v druhom čítaní.
Danko, Andrej, podpredseda NR SR (2024-02-16):
Na vystúpenie pani poslankyni osem faktických, uzatváram možnosť. Prvá, poslankyňa Marcinková.
Pčolinský, Peter, podpredseda NR SR (2022-11-09):
Ďakujem pekne. Na vaše vystúpenie sú štyri faktické poznámky. Uzatváram možnosť s faktickými poznámkami a po faktických poznámkach určite pán minister bude chcieť využiť možnosť vystúpiť v rozprave. S prvou faktickou poznámkou pán poslanec Taraba, nech sa páči.
Poliačik, Martin, poslanec NR SR (2019-01-29):
Ďakujem. Dávam návrh, aby predseda Národnej rady okamžite a nenávratne odovzdal vedenie schôdze jednému z podpredsedov. Klamár, zlodej intelektuálneho vlastníctva a usvedčený podvodník v civilizovanej krajine nemôže viesť Národnú radu. Ak tu nie je vôľa na to, aby bol predseda parlamentu odvolaný, mala by tu byť minimálne vôľa na to, a dajte, prosím, o tom hlasovať, aby takýto človek neviedol ústavodarný a zákonodarný orgán tohto štátu. Ďakujem.
P. Paška, predseda NR SR: (2010-06-10):
Poprosím pána predsedu výboru pre financie, rozpočet a menu poslanca Buriana, aby uviedol hlasovanie v prvom čítaní. (Hlasy z pléna.) Poprosím pána predsedu Buriana o slovo, ak je tu. (Reakcie z pléna.) Je tu pán poslanec Lebocký, áno, poprosím ho, aby uviedol teda ako prvé najprv hlasovanie v prvom čítaní o vládnom návrhu zákona o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou . Je to tlač 1549.
Paška, Pavol, predseda NR SR (2013-03-25):
Pán poslanec Přidal.
V. Veteška, podpredseda NR SR: (2006-12-14):
(Prerušenie rokovania o 10.22 hodine.) (Pokračovanie rokovania o 10.50 hodine.)
Gyimesi, Juraj, poslanec NR SR (2020-09-02):
Ďalším pozmeňujúcim návrhom je, aby Európsky parlament vzhľadom na policajnú brutalitu spojenú s použitím extrémistických a xenofóbnych prejavov vyjadril svoj politický postoj k celému prípadu.
B. Bugár, podpredseda NR SR: (2004-11-02):
M. Maxon, poslanec: Ďakujem pekne za slovo. Vážené panie poslankyne, vážení páni poslanci, dovoľte mi, aby som predložil procedurálny návrh. Môj procedurálny návrh smeruje k predsedovi Národnej rady Slovenskej republiky. Žiadam predsedu Národnej rady Slovenskej republiky, aby vykonal všetky opatrenia na to, aby sa spravila komplexná revízia hlasovacieho zariadenia. Svoj návrh odôvodňujem tým, že keď je jasné, že postupujeme v súlade s rokovacím poriadkom, vtedy zlyhá hlasovacie zariadenie. Keď porušujeme rokovací poriadok, tak vtedy hlasovacie zariadenie spravidla je v poriadku. (Potlesk.)
Glváč, Martin, podpredseda NR SR (2017-09-07):
Tak, pán poslanec Dostál, nech sa páči.
Antal, Peter, poslanec NR SR (2019-04-04):
Pán Poliačik, hádam nemyslíte vážne, čo ste povedali, že teraz akože nemusia ísť celkom tie potraviny dolu a teraz budú mať problém s tým obchodné reťazce ich niekde vrátiť späť. To snáď nemyslíte vážne, že idete teraz obhajovať to, že tu zostanú tie ceny, ako keby po tomto, po tejto dani zvýšené a bude to úplne, úplne v poriadku. Však to snáď nemyslíte vážne? Aký dôvod by na to mali, ak teda boli zvýšené z dôvodu tejto dane, tak ja predpokladám, že okamžite už po včerajšom alebo predvčerajšom vystúpení tie ceny pôjdu dolu. A ja to chcem vidieť, ja som to aj povedal, chcem to skutočne vidieť niekde v štatistikách, že išli dolu. A teraz neobhajujem, či mala byť, nemala byť, my sme k tomu dali jasné stanovisko hneď na začiatku, ale nebudem teraz obhajovať to, že tie ceny zostanú ako keby naspäť. Ďakujem.
Kubánek, Stanislav, poslanec NR SR (2015-09-24):
Pán predseda, prosím, dajte hlasovať o tom, že Národná rada v súlade... (Prerušenie vystúpenia predsedajúcim.)
Grečková, Lea, poslankyňa NR SR (2013-05-21):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 9, 11, 12, 13 a 14 spoločne, s odporúčaním schváliť.
P. Hrušovský, podpredseda NR SR: (2001-11-06):
(Hlasovanie.) 102 prítomných, 96 za návrh, 6 nehlasovalo. Návrh sme schválili. Prosím návrhy z rozpravy.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 67, proti 14, zdržalo sa 50. Konštatujem, že sme schválili vládny návrh zákona o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. Ďakujem pekne. (Zvuk mobilného telefónu.) Prosím vás, vypnite ten mobil. Niektorý poslanec tu zabudol mobil a... No valčík-nevalčík, ale hlasujeme, až potom môžeme tancovať. Takže budeme hlasovať o vládnom návrhu zákona o spotrebnej dani z vína (tlač 468). Pán poslanec Horák ako spoločný spravodajca, nech sa páči, máte slovo. V. Horák, poslanec: Pán predsedajúci... (Smiech v sále.) No, pán predsedajúci...
Bugár, Béla, podpredseda NR SR (2016-11-30):
Vážené pani poslankyne, vážení poslanci, vyhlasujem ešte 5-minútovú prestávku a potom pristúpime k jednotlivým hlasovaniam. (Krátka prestávka.) Vážené pani poslankyne, vážení páni poslanci, pristúpime k jednotlivým hlasovaniam. Ešte predtým procedurálny návrh pani poslankyňa Laššáková.
Liba, Peter, poslanec NR SR (2023-05-17):
Ďakujem za slovo. Výbor Národnej rady Slovenskej republiky pre hospodárske záležitosti ma určil za spravodajcu k návrhu poslanca Národnej rady Miloša Svrčeka na vydanie zákona, ktorým sa mení a dopĺňa zákon č. 187/2021 Z. z. o ochrane hospodárskej súťaže a o zmene a doplnení niektorých zákonov, tlač 1621. V súlade s § 83 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa záležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada sa po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, rozpravu.
Bugár, Béla, podpredseda NR SR (2018-02-08):
Páni poslanci, nechajte, nech sa páči.
Marcinková, Vladimíra, poslankyňa NR SR (2021-03-30):
Ďakujem, pán predsedajúci, za slovo. Ja som sa do rozpravy prihlásila, aby som odstránila legislatívnotechnickú chybu, ktorú som spravila v prvom návrhu uznesenia, s ktorým som prišla v rámci písomného prihlásenia do rozpravy, a to konkrétne chyba v písmene c), ktoré mením na d), a teraz prečítam nový návrh, ten pôvodný sťahujem. Pozmeňujúci a doplňujúci návrh skupiny poslancov Národnej rady Slovenskej republiky k návrhu uznesenia Národnej rady Slovenskej republiky k občianskej iniciatíve Klíma ťa potrebuje (tlač 483), návrh uznesenia sa dopĺňa takto: d) deklaruje stav klimatickej núdze ako východiskovej pozície pre riešenie návrhov opatrení v boji proti klimatickej zmene na úrovni Slovenskej republiky. Zdôvodnenie oznáva... ostáva to, ako bolo. Deklarovaním stavu klimatickej núdze vysielame verejnosti jasný signál, že Národná rada si vážnosť klimatickej situácie plne uvedomuje. Cieľom deklarácie takéhoto stavu je zdôrazniť naliehavosť opatrení, ktoré odvrátia najhoršie možné scenáre dopadov klimatickej krízy na ďalšie generácie obyvateľov. Samotné vyhlásenie ako deklarácia nemá žiadne priame ani nepriame dôsledky na rozpočet, prípadne iné záväzky, pokiaľ nie je zadefinované v legislatíve. Ide o gesto. Medzi krajiny, ktoré vyhlásili stav klimatickej núdze, patrí napríklad Veľká Británia, Írsko, Francúzsko, Kanada, ale aj susedné Rakúsko. 28. novembra 2019 vyhlásila stav klimatickej núdze tiež Európska únia uznesením Európskeho parlamentu. Ďakujem pekne.
Paška, Pavol, poslanec NR SR (2011-10-11):
Ďakujem pekne.
Žiga, Peter, podpredseda NR SR (2024-09-17):
Ďakujem, pani poslankyňa. Na vaše vystúpenie evidujem dve faktické poznámky. Pán poslanec Ledecký.
Blanár, Juraj, podpredseda NR SR (2022-09-28):
Ďakujem, pán spravodajca. Ak ukončíme rozpravu do jedenástej, tak budeme môcť hlasovať. Otváram všeobecnú rozpravu. Písomnú prihlášku som do nej neobdržal. Dávam možnosť prihlásiť sa ústne. Pán poslanec Beluský. Uzatváram možnosť prihlásiť sa do rozpravy. Predtým v zmysle rokovacieho poriadku vystúpi pán navrhovateľ Ďurica, po ňom pán poslanec Beluský. Nech sa páči.
M. Urbáni, poslanec: (2008-04-08):
Ja si myslím, dámy a páni, že pán Rafaj má pravdu, keď hovoril že tu napíname svaly, pretože v tej formulácii, v akej je teraz predložený tlačový zákon s tým pozmeňujúcim návrhom, absolútne vyhovuje tomu, aby sa hovorilo o pravde, o nepravde, aby sa hovorilo o faktoch a o faktických skutočnostiach. Kvôli tomu som si pozrel v lexikóne slovenského jazyka, čo je pravda. A hovorí, že je to súhlas výroku, názoru so skutočnosťou, zhoda poznania a bytia, filozoficky je to objektívna pravda, ďalej, správne zmýšľanie, správny názor, po tretie, skutočnosť. Kto posúdi, dámy a páni, čo to je skutočnosť? Nestačí to, že je dané, že právo na odpoveď, ktorú uznávate, je napísané tak, že sa faktmi odpovedá na fakty a vlastne objektivizuje pravda? Musím súhlasiť s premiérom, ktorý pred pár dňami povedal, ak prax ukáže, že to nefunguje a že sme niečo spravili... (Vystúpenie prerušené časomierou.)
Pellegrini, Peter, predseda NR SR (2024-02-08):
Prezentujme sa a hlasujme o bode č. 64 pozmeňujúceho návrhu pána poslanca Galka. Pani poslankyňa z KDH, keby ste netelefonovali v rokovacej sále. (Hlasovanie.) Prítomných 142 poslancov, za 31, proti 77, zdržalo sa 33, nehlasoval 1. Tento bod sme neschválili.
Štefanec, Ivan, poslanec NR SR (2012-10-24):
Ďakujem pekne, pán podpredseda. Chcel by som tiež podporiť pána poslanca Solymosa v jeho pozmeňovacích návrhoch, aj v tom, čo hovoril na tému novelizácie Zákonníka práce ako darčeka odborárskym funkcionárom, pretože to sú jediní víťazi tejto zmeny. Tento zákonník naozaj nepomôže ani zamestnancom, ani zamestnávateľom, nepomôže nikomu okrem odborárskych funkcionárov. Preto tie pozmeňovacie návrhy majú svoje ratio. Dovoľte mi pripomenúť, že hovoríme o čiastke cez 22 mil. eur, ktoré zinkasujú odborárski funkcionári pri takto formulovanej koncepcii Zákonníka práce len za to, že budú tráviť svoj čas vo firmách. Tieto ustanovenia najviac poškodia malých podnikateľov, ktorí takto musia minúť svoje ťažko zarobené peniaze na odborárskych predákov, úplne nezmyselne. Ďalším aspektom je, presne tak, ako to už spomínal pán poslanec Solymos, že sa vlastne potiera úloha zamestnaneckých rád, čiže aj takto formulovaná zmena Zákonníka práce ide aj proti zamestnancom, ktorí si dobrovoľne zvolia svojich predstaviteľov, aby ich zastupovali v jednaní so zamestnávateľmi, pretože sociálny dialóg má význam, má význam a svoje miesto, najmä ak sa deje na firemnej úrovni, ale rozhodne nemá význam zhora cez zákonné úpravy podporovať nezmyselne odborárskych funkcionárov. A preto tie pozmeňovacie návrhy sú namieste. Ďakujem pekne.
Zmajkovičová, Renáta, podpredsedníčka NR SR (2012-07-27):
Ďakujem, pán minister. Pýtam sa, či chce zaujať stanovisko spravodajca? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o regulácii v sieťových odvetviach . Vládny návrh zákona má parlamentnú tlač 67. Spoločná správa výborov má tlač 67a. Poprosím, pán minister, aby ste vládny návrh zákona odôvodnili.